Diari Oficial de la Generalitat Valenciana


Sumari del DOGV 260, del 13-06-1985 (1985/804503)

RESOLUCIÓ de 23 de maig de 1985, de la Direcció General d'Educació Bàsica i Ensenyaments Especials, per la qual es donen instruccions per a l'acabament del curs 1984-85 i començament del 1985-86.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   260

Data del DOGV
:   13-06-1985

Secció del DOGV
:   ALTRES DISPOSICIONS

Número del document
:   1985/804503


Data del document
:   23-05-1985

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 23 de maig de 1985 de la Direcció General d'Educació Bàsica i Ensenyaments Especials, per la qual es donen instruccions per a l'acabament del curs 1984-85 i començament de 1985-86.  
Per Resolució d'aquesta Direcció General de 17 de maig de 1984 es donaven instruccions per a la fi del curs 1983-84 i començament del curs actual. Fonamentalment s'establien una sèrie de normes i orientacions sobre la memòria de final de curs, el pla d'activitats dels Centres i tasques a realitzar en l'avaluació dels alumnes.   
La Resolució de 31 d'agost també establia les línies bàsiques i les orientacions per a l'adequada organització dels centres escolars.   
Aquesta Direcció General és conscient de l?esforç realitzat en aquestes tasques pels Professors, els Consells de Direcció, la Inspecció d'Educació Bàsica i els altres sectors de la Comunitat Educativa que, sense dubte, està incidient molí positivament en la millora de la qualitat de l'ensenyament, en la dinamització dels centres i la consecució d'una major obertura de l'escola a la comunitat.   
A l'objecte d'aprofundir en el procés iniciat fins arribar a una organització òptima dels centres escolars, aquesta Direcció General ha resolt:   
I.-Memória de Final de Curs  
1. Durant el mes de juny els Claustres de Professors dels Centres d'Educació General Bàsica, Educació Pre-escolar, Educació Especial i Educació Permanent d'Adults, es reuniran a l'objecte d'avaluar el grau de compliment dels objectius establerts en el pla de Centre i analitzar les dificultats trobades en la seua realització per tal de proposar-ne solucions.   
Com a resultat d'aquesta avaluació es redactarà la memòria del curs 1984-85 que serà dirigida i coordinada pel Director del Centre.   
2. Hauran de ser objecte d'especial referència i anàlisi els sectors següents:   
2.1. Grau d'utilització de la infraestructura del centre.  
2.2. Organització tècnico-pedagògica del centre.   
2.3. Funcionament dels Organs Col·legiats.   
2.4. Funcionament dels Organs Unipersonals.   
2.5. Relacions amb la Comunitat.   
2.6. Valoració del rendiment acadèmic dels alumnes a nivell dels distints cursos, cicles, àrees i centre.   
3. La memòria, prèviament informada pel Consell de Direcció s?haurà de remetre a la Inspecció d'Educació Bàsica abans del 15 de juliol. Una còpia d'aquesta quedarà depositada en la Secretaria del Centre. Els Consells de Direcció celebraran totes les reunions que calga per tal d'emetre l'informe a què fa referència el paràgraf anterior.   
4. La memòria de final de curs ha d'adaptar-se als principis de realisme, senzillesa, concreció i coordinació.   
Aquests principis, ja establerts en la resolució de 17 de maig de 1984, no sempre han estat respectats per tots els centres, ja que alguns els han elaborat excessivament voluminosos, no han concretat suficientment els objectius, les activitats, els responsables i el calendari, i, en ocasions, no han tingut l'adequada coordinació entre els diferents sectors o òrgans del Centre. S'insisteix, doncs, en la necessitat de respectar els principis adés esmentats per tal que siga una tasca realitzada en equip, conseqüència d'una profunda anàlisi autocrítica de les activitats dates a terme per tot el centre com a organització i no la conjunció sumativa de treballs individuals dels diferents professors.   
5. Per tal que els claustres puguen disposar d'un guió indicatiu que els ajude a l'hora de reflexionar i realitzar una anàlisi crítica de les activitats realitzades durant el curs en el moment d'elaborar la memòria s'adjunta l'annex I. Tots els sectors contemplats en aquest guió hauran de tenir-se en compte en l'elaboració de la Memòria.   
Així mateix, a l'objecte de coadjuvar perquè la memòria s'adapte als principis de realisme, senzillesa i concreció, s'adjunta a l'annex II un possible model d'estatut que facilitarà aquest objectiu.   
II-Avaluació d'alumnes i calendari de juny  
1. D'acord amb l'Ordre de Conselleria 17-7-1984 els alumnes romandran als centres fins el dia 28 de juny.   
2. Les proves d'avaluació final dels alumnes seran a partir del dia 17 de juny.   
3. Els actes de clausura del curs 1984-85 i el lliurament de qualificacions no podran celebrar-se abans del dia 28 de juny.   
4. L'horari del mes de juny, d'acord amb el que estableix l'Ordre de Conselleria abans esmentada serà el següent:   
a) 9 a 13 h.: Horari lectiu (amb alumnes).   
b) 13.ª 14 h.: Realització de la memòria de final de curs, reunions d'avaluació, elaboració d'actes, entrevistes amb els pares, elaboració de programes de recuperació per als alumnes que ho necessiten, firma de llibres d'escolaritat, i qualsevol altra tasca que el centre estime necessària.   
c) Una hora en horari flexible per a la realització de les activitats anteriors.   
5. L'horari de compliment de la sisena hora a què fa referència el número anterior serà determinada pels Directors dels Centres i es podrà acumular la corresponent a diversos dies quan les exigències de les activitats a desenrotllar ho requeresquen (celebració de reunions, claustres, etc...).   
6. Els Directors dels Centres lliuraran les actes, Propostes de Gradual Escolar i Llibres d'Escolaritat per què siguen visats per la Inspecció d'Educació Bàsica de 'I al 13 de juliol.   
7. Les proves de maduresa a què fa referència el punt II.10 i 11 de l'OM de 25 d'abril de 1975 (BOE del l0-4-75), en la convocatòria de juny se celebraran del 14 al 28 d'aquest mes.   
III.-Activitats de començament de curs  
1. Tasques a realitzar   
1.1. Les activitats de programació del curs 85-86 hauran de ser iniciades pel professorat en els propis Centres el primer dia lectiu que marque el calendari escolar que s'establirà per al pròxim curs.   
1.2. Les tasques a realitzar pels professors se centraran fonamentalment en:   
a) Avaluar els alumnes amb àrees per recuperar donant prioritat als de 8.é curs.   
b) Elaborar el Pla Anual del Centre.   
c) Programar, per part de cada professor, l'activitat docent o del cicle.   
2. Avaluació d?alumnes   
2.1. L'avaluació dels alumnes de 8.é curs d'EGB amb àrees pendents i les proves de maduresa previstes en l'OM del 25-5-75 (BOE del 30 d'abril) tindran lloc, en la convocatòria de setembre, entre els dies 2 i 7. Els Directors dels Centres d'EGB lliuraran als alumnes afectats, abans del dia 10 de setembre, certificació expressa que estan inclosos en les propostes per a l'expedició dels títols de Gradual Escolar o Certificat d'Escolaritat. L'esmentada certificació serà suficient per a inscriure?s en els Centres de Batxillerat o de Formació Professional, si de cos, la inscripció estarà condicionada a la presentació en aquests Centres, durant el mes de setembre, del Llibre d'Escolaritat degudament enllestit o del títol acadèmic corresponent.   
2.2. Les proves de recuperació dels altres cursos o cicles d'EGB seran celebrats, d'acord amb les programacions dels centres també entre els dies 2 i 7 de setembre.   
2.3. Si per alguna circumstància la totalitat de la plantilla d'un centre no s?havia incorporat a les tasques docents, el Director prendrà les mesures oportunes perquè les avaluacions se celebren en les condicions convenients i sense perjudici per als alumnes.   
3. Elaboració del Pla d'Activitats del Centre   
3.1. Durant el mes de setembre el Claustre de Professors elaborarà un Pla de Centre per al curs escolar 1985-86. Amb aquesta finalitat hauran de tenir en compte els resultats de l'anàlisi crítica del funcionament del centre realitzat en el mes de juny i arreplegat en la Memòria del curs 1984-85 i l'avaluació inicial dels alumnes del centre.   
Aquest Pla contindrà una previsió dels objectius a conseguir, de les activitats a desenrotllar, dels òrgans encarregats de la seua realització, dels mitjans necessaris perquè es pose en pràctica i dels temps i calendaris per a la realització de les diferents activitats.   
3.2. El Pla de Centres ha de ser un instrument que siga útil i eficaç en el funcionament dels centres escolars i que contribuesca a la constitució de tots els components de la Comunitat Educativa en autèntics equips de treball no ha de ser, per tant, un instrument burocràtic, la finalitat del qual siga la seua elaboració perquè estiga a disposició de l'Administració Educativa.   
Per això insistim que els principis que han de regir-ne l'elaboració siguen els de:   
-Realisme.   
-Senzillesa.   
-Adaptació a les característiques pròpies de l'entorn del centre.   
-Viabilitat pràctica.   
-Coordinació entre tots els responsables de la seua elaboració i execució.   
-Flexibilitat i obertura a totes les modificacions que vaja exigint-ne la posada en pràctica.   
3.3. El responsable de la coordinació i direcció del Pla de Centre serà el Director.   
3.4. Periòdicament i almenys una vegada al trimestre, el claustre de professors es reunirà per estudiar el nivell de realització del Pla i per introduir les modificacions organitzatives i didàctiques que estime oportunes quedant-ne constància en la Secretaria del Centre. Es donarà compte del resultat al Consell de Direcció en les reunions que seran celebrades expressament amb aquesta finalitat.   
3.5. El Pla, prèviament informat pel Consell de Direcció, serà remés a la Inspecció d'Educació Bàsica abans del 15 d'octubre. Amb aquesta finalitat els Consells de Direcció celebraran totes les reunions que calga.   
3.6. Durant el mes de juny de 1986, el Claustre de Professors avaluarà el grau de compliment dels objectius establerts en el Pla i analitzaran les dificultats trobades en la seua realització per tal de proposar-ne solucions.   
Com a resultat d'aquesta avaluació serà redactada la memòria del curs 1985-86.   
3.7. Com a annexos III i IV s'adjunta un guió i un quadre-resum per tal d'orientar els claustres en l'elaboració del Pla de Centre.   
4. Programació de l'activitat docent   
4.1. Per tal que l'activitat docent no siga feta d'una manera improvisada, cal que cada professor elabore una planificació general del curs i una programació del treball escolar. Es molí important que els professors tinguen en compte que la programació no té cap virtualitat si no és un instrument útil i vàlid per al desenrotllament de l'activitat escolar.   
4.2. La planificació general del curs haurà d'establir, almenys:   
-Els Objectius prioritaris establerts per l'equip del cicle als quals s'ha d'atendre especialment i que van a orientar l'activitat docent.   
-Distribució dels temes a desenrotllar al llarg del curs.   
-Calendari de les avaluacions a realitzar.   
-Calendari de reunions amb els pares dels alumnes.   
4.3. La programació del treball escolar contindrà:   
-Una previsió dels objectius que hom proposa d'aconseguir.   
-Les activitats i els mitjans precisos per tal d'aconseguir els objectius proposats.   
-L'estimació dels temps necessaris.   
-Els instruments i els mitjans d'avaluació per a comprovar si s'assoliren o no els objectius i com es va desenrotllar l'activitat de l'alumne.   
Quan els resultats de l'avaluació així ho aconsellen seran previstes les activitats de recuperació que calga.   
La temporalització d'aquesta programació ha de ser necessàriament curta (diària, setmanal o quinzenal) per la concreció amb què cal plantejar els objectius a conseguir i les activitats a desenrotllar en el quefer escolar quotidià.   
4.4. Tant la planificació general del curs com la programació del treball escolar, haurà de realitzar-se amb la coordinació necessària entre els professors del mateix nivell i cicle. Així mateix s'establirà la coordinació que calga a través dels departaments didàctics i del Organs del Centre.   
4.5. La programació ha d'adaptar-se al nivell real dels alumnes i l'aula i al context en què es desenrotlle.   
IV.-E. Especial i E. Permanent d'Adults  
1. Memòria dels Centres amb unitats d?E. Especial   
Els Centres Ordinaris d'EGB que compten amb Professors de suport per a la modalitat d'Educació Especial inclouran en la memòria una valoració del Servei d'Educació Especial, amb especial referència a:   
-Alumnes atesos, problemàtica dominant.   
-Sistema d'organització i funcionament.   
-Coordinació amb tutors i SPE   
-Acció amb la família.   
-Problemàtica.   
2. Memòria dels Centres d'Educació d'Adults   
Els Centres, Cercles, aules d'EPA inclouran en la Memòria, a més:   
-Desplegament de les activitats no formals (Programació, calendari i avaluació d'aquestes).   
-Quadre de necessitats detectades en la localitat i no ateses (analfabets, alumnes de 14-16 anys, etc.).   
-D'altres problemes funcionals i estructurals.   
3. Pla d'activitats   
3.1. Els Centres Ordinaris d'EGB i els específics d'Educació Especial i viceversa, planificaran accions conjuntes per tal de:   
-Facilitar i afavorir la integració social dels alumnes dels centres específics d'E. Especial.   
-Facilitar la integració escolar, en el sistema educatiu ordinari, de possibles alumnes.   
3.2. Els Centres Ordinaris d'EGB que compten amb professors d'Educació Especial adoptaran l'organització adient, a fi que la unitat o el servei funcione en règim obert, de manera que no hi haurà alumnes escolaritzats permanentment en aquesta unitat o Servei a partir del curs 85-86.   
3.3. Els Centres, Cercles i Aules d'EPA inclouran en llur planificació, les activitats no formals a desenrotllar, les accions de coordinació amb d'altres serveis comunitaris, etc.   
V.-Viatges escolars  
En la programació de viatges escolars pels Claustres i Consells de Direcció es tindran en compte les orientacions i les normes següents:   
1. L'objectiu fonamental dels Viatges Escolars ha de ser eminentment cultural i de desenrotllament d'hàbits i actituds de socialització de l'alumne.   
2. En la programació de viatges escolars es tindrà en compte, sempre que siga possible, les rutes culturals de la nostra Comunitat elaborades per la Conselleria de Cultura, Educació i Ciència, o les elaborades pel Ministeri de Cultura o els organismes competents d'unes altres Comunitats.   
3. Els viatges escolars han d'estar programats en el Pla d'Activitats del Centre i han de ser aprovats pel Consell de Direcció. Si no estoven inclosos en el Pla de Centre per haver-se programat després de l'elaboració d'aquest, s'hi inclouran amb la suficient antelació.   
4. Els viatges escolars que es realitzen en un sol dia hauran de ser autoritzats pel Consell de Direcció.   
5. Quan els viatges escolars tinguen una durada major, el Director del Centre haurà de sol·licitar una autorització al Cap dels Serveis Territorials per a realitzar-lo, almenys amb un mes d'antelació.   
6. S'adjuntaran a la sol·licitud els documents següents:   
a) Planificació del viatge.   
-Objectius.   
-Itinerari.   
-Activitats.   
-Calendari.   
-Professors acompanyants.   
b) Informe favorable del Consell de Direcció.   
7. A la documentació anterior s'afegirà l'informe de la Inspecció d'Educació Bàsica.   
8. Malgrat el--que s'ha establert als punts anteriors, se suggereix que es tinguen en compte els criteris següents en l'organització dels viatges escolars:   
a) Que no siguen instrument de marginació per a cap alumne.   
b) Els alumnes que no realitzen el viatge han de seguir l'activitat docent normal.   
c) L'organització del viatge escolar no ha de perjudicar l'activitat escolar habitual del centre.   
VI.-Classes de Religió o Etica  
L'Ensenyament de la Religió o Etica en els centres escolars dels nivells bàsics s'atendrà al que estableix l'OM de 28 de juliol de 1979, en la Resolució de la Direcció General d'Educació Bàsica de 29 de novembre de 1979 i a les normes que tot seguit s'especifiquen.   
1. Abans del dia 20 de setembre, els Directors dels Centres recaptaran dels pares de tots els alumnes la complimentació de l'annex V d'aquesta Resolució per tal que puguen exercir-ne el dret constitucional que els assisteix a triar la formació religiosa i moral que està d'acord amb les pròpies conviccions.   
2. Una vegada recollida l'opció a què fa referència el punt anterior, els Directors dels Centres, respectant, si de cos, la llibertat dels professors del centre a impartir Religió o Etica, disposaran les mesures organitzatives necessàries que responguen a les demandes reals dels pares dels alumnes.   
3. Abans del dia 10 d'octubre remetran a la Inspecció d'Educació Bàsica el quadre-resum de l'annex VI degudament complimentat.   
VII.-Assessorament i avaluació de la memòria i Pla de Centre  
1. Les Inspeccions d'Educació Bàsica assessoraran i orientaran els Centres en l'elaboració de la memòria i del Pla de Centre així com en la realització d'aquest últim a través de:   
-Reunions amb els directors i professors dels Centres.   
-Elaboració de documents de suport .   
-Tramesa de circulars aclamatòries.   
-Elaboració d'informes;   
i totes aquelles accions que contribuesquen a la necessitat que tant la memòria com el Pla del Centre s'adapten als principis a que fan referència els punts A.1.4. i III 3.2. d'aquesta Resolució.   
2. Els Inspectors en llurs visites als centres comprovaran el nivell de compliment del Pla i la consecució dels objectius proposats assessorant i orientant els professors perquè l'ajustament entre el que estableix el Pla de Centre i les activitats docents siga el màxim. Així mateix comprovaran l'adequació del Pla amb el que hi ha proposat a la memòria de fi de curs.   
3. Cada Inspector haurà d'elaborar un informe sobre la memòria del curs 1984-85 i el Pla de Centre del Curs 1985-86. Una còpia d'aquests documents s'haurà de remetre a aquesta Direcció General abans del dia 1 de desembre.   
DISPOSICIO FINAL  
1. Les Inspeccions d'Educació Bàsica vetlaran pel compliment d'allò que estableix aquesta Resolució.   
2. Els Caps dels Serveis Territorials resoldran els problemes que sorgesquen en l'aplicació d'aquesta Resolució.   
València, 23 de maig de 1984.   
El Director General d'E. Bàsica i Ensenyaments Especials,  
BALTASAR VIVES I MONCHO  
Veure imatge